DRT โชว์กำไรปี 61 เยี่ยม!
แนวโน้มแผนการดำเนินงาน DRT ในปี 2562 ยังคงตอกย้ำจุดแข็งด้านความหลากหลายของผลิตภัณฑ์ตราเพชรภายใต้แนวคิด “สวยครบเซต ตราเพชรทั้งหลัง” เพื่อสร้างการรับรู้ให้แก่ผู้บริโภคอย่างต่อเนื่อง
22 ก.พ. 2562

คุณค่าบริษัท
แนวโน้มแผนการดำเนินงาน บริษัท ผลิตภัณฑ์ตราเพชร จำกัด (มหาชน) หรือ DRT ในปี 2562 ยังคงตอกย้ำจุดแข็งด้านความหลากหลายของผลิตภัณฑ์ตราเพชรภายใต้แนวคิด “สวยครบเซต ตราเพชรทั้งหลัง” เพื่อสร้างการรับรู้ให้แก่ผู้บริโภคอย่างต่อเนื่อง
พร้อมบริหารจัดการด้านการผลิตให้มีประสิทธิภาพเพื่อรักษาอัตราการทำกำไรขั้นต้นให้อยู่ในระดับ 25-27% ไว้เช่นเดิม แม้ว่าในปีนี้ภาวะต้นทุนวัตถุดิบบางรายการจะปรับตัวสูงขึ้น อย่างไรก็ตาม บริษัทเชื่อมั่นว่าด้วยแนวทางการดำเนินงานในปีนี้ จะผลักดันปี 2562 เติบโตไม่ต่ำกว่า 5% ได้แน่นอน
หลังจากผลการดำเนินงานงบปี สิ้นสุดวันที่ 31 ธันวาคม 2561 บริษัทมีรายได้รวมขยับขึ้นมาอยู่ที่ 4,415.03 ล้านบาท จากงวดเดียวกันของปีก่อน 4,184.67 ล้านบาท ส่งผลให้บริษัทมีกำไรขยับขึ้นมาอยู่ที่ 422.85 ล้านบาท หรือ 0.45 บาทต่อหุ้น จากงวดเดียวกันของปีก่อนมีกำไร 411.61 ล้านบาท หรือ 0.43 บาทต่อหุ้น เป็นผลจากรายได้จากการขายสินค้าอย่างการขายกระเบื้องหลังคา อิฐมวลเบา ไม้สังเคราะห์ และโครงหลังคาสำเร็จรูปเพิ่มขึ้น รวมถึงรายได้จากการให้บริการเพิ่มขึ้น เนื่องจากรายได้ค่าขนส่งและบริการเพิ่มขึ้น และรายได้อื่น ๆ เพิ่มขึ้น
ที่สำคัญเมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่าฐานะทางการเงินของบริษัทยังดูดี เพราะบริษัทมีสินทรัพย์หมุนเวียนมากถึง 1,365.86 ล้านบาท เมื่อนำมาเทียบกับหนี้สินหมุนเวียนเพียง 922.38 ล้านบาท ได้ค่า CURRENT RATIO อยู่ที่ระดับ 1.48 เท่า ถือว่าสภาพคล่องทางการเงินของบริษัทมากพอสมควรในการขยายกิจการ
ส่วนหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวมแค่ 1,061.61 ล้านบาท เมื่อนำมาเทียบกับส่วนของผู้ถือหุ้นมากถึง 2,076.09 ล้านบาท ได้ค่า D/E อยู่ที่ระดับ 0.51 เท่า แสดงว่า ปัญหาหนี้สินของบริษัทยังไม่มีมารบกวน
นอกจากนี้ เมื่อพิจารณาค่า P/E ถือว่าราคาถูก เนื่องจากค่า P/E ที่ 12.70 เท่า อีกทั้งมีกระแสเงินสูง มีการชำระหนี้อย่างต่อเนื่อง มีสัดส่วนหนี้สุทธิต่อทุนต่ำเพียง 0.24 เท่า ทำให้ DRT ยังมีการจ่ายปันผลอัตราที่สูง มีอัตราเงินปันผลตอบแทน 6.3%
ในขณะที่ทางนักวิเคราะห์ บล.เมย์แบงก์ กิมเอ็ง คงแนะนำ “ซื้อเก็งกำไร” ประเมินราคาเป้าหมายปี 2562 เท่ากับ 6.3 บาท
…
ผู้ถือหุ้นรายใหญ่
รายชื่อกรรมการ